
№ РД-726
гр. Разград,01.07.2026 год.

На основание чл.44, ал.2, във връзка с ал.1, т.8 от ЗМСМА; чл.14, ал.2 във връзка с ал.1 от Закона за общинската собственост, чл.108, ал.1 и ал.4 и чл.109 от Закона за физическото възпитание и спорта, чл.17, ал. 1, ал.2 и ал.3 и чл.62 във  връзка с чл. 61, т.2 от Наредба №2 на Общински съвет Разград за придобиване, управление и разпореждане с имоти и вещи общинска собственост,
ЗАПОВЯДВАМ :

1. Да се проведе публичен търг с тайно наддаване за отдаване под наем на част от имот – частна общинска собственост, актуван с АОС №3163/24.02.2021г., представляващ  спортен комплекс „Хиподрум“, находящ се в с.Гецово, общ. Разград, ул.“Иван Вазов“ 56,  включваща: Сграда – битова с идентификатор 18589.502.8.1: застроена площ  198,00 кв.м, брой етажи 2;  Сграда – конюшня №1  с идентификатор 18589.502.8.3: застроена площ  350,00 кв.м, брой етажи 1;  Сграда – конюшня №2 с идентификатор 18589.502.8.4: застроена площ  357,00 кв.м, брой етажи 1; Сграда – конюшня №3 с идентификатор 18589.502.8.5: застроена площ  935,00 кв.м, брой етажи 1; Сграда – склад с идентификатор 18589.502.8.6: застроена площ  289,00 кв.м, брой етажи 1; Сграда –  склад с идентификатор 18589.502.8.7: застроена площ  467,00 кв.м, брой етажи 1; Сграда - склад с идентификатор 18589.502.8.8: застроена площ  199,00 кв.м, брой етажи 1; Пясъчен манеж с площ 3556,00 кв.м. и състезателна писта с площ от 27559,00 кв.м, при следните условия:
а/ Срок за отдаване под наем – 10 (десет) години;

б/ Частта от имота   да се използва за спортни цели – конен спорт.
   в/ Извършване ремонт на покрива административната сграда и покрива на конюшня с идентификатор 61710.502.8.3;

    г/ Срок за изпълнение на ремонта-8 месеца;
   д/ Ползване на гратисен период без заплащане на наем за срок от 22 месеца, поради извършен ремонт.
2. Началната тръжна цена за месечен наем е в размер на 2 788,66 € (две хиляди седемстотин осемдесет и осем евро  шестдесет и шест цента), без ДДС.
3. Публичният търг да се проведе на 20.07.2026 год.  от 14,15 часа в зала 102 на Община Разград. 
4. Депозит за участие в публичния търг  в размер на 2 500,00 €(две хиляди и петстотин евро) се внася по сметка на Община Разград  IBAN BG76 TEXI 9545 3305 9718 00, BIC: TEXIBGSF при “ТЕКСИМ БАНК” АД, клон Разград.
5. Оглед на обекта на публичния търг, може да се извърши след предварителна уговорка в стая 116  на Община Разград до 17,00 часа на 17.07.2026 год.
6. Утвърждавам тръжната документация за провеждане на търга.

7. Документи за участие в  публичния търг се получават във Фронт-офис №1 на Община Разград, след предварително заплащане на сума в размер на 15,34 €(петнадесет евро тридесет и четири цента), без ДДС до 12,00 часа  на 17.07.2026 год.

8. Краен срок за подаване на документи за участие в публичния търг  – до 17,00 часа на 17.07.2026 год. в деловодството на Община Разград, стая 06 (партер).
9. При непровеждане на публичния търг, да се проведе повторен публичен търг на 22.07.2026 год.. от 14,15 часа в зала 1102 на Община Разград, при условията на настоящата заповед


9.1. Оглед на обекта при повторния публичен търг  може да се извърши до 17,00 часа на  21.07.2026 год.
 
9.2. Документи за участие в повторния публичен търг се получават до 12,00 часа на 21.07.2026 год. и се приемат до 17,00 часа на 21.07.2026 год. в деловодството на Община Разград, стая 06 (партер). 


10. Определям комисия за провеждане на търга в състав:…………

Настоящата заповед, с изключение на състава на комисията да се публикува в местен или регионален вестник най-малко петнадесет дни преди крайния срок за подаване на документи за участие и се обяви на видно място в сградата на общинска администрация – гр. Разград, бул. „Бели Лом” №37а, в тридневен срок  от нейното издаване.


Заповедта да се връчи по принадлежност за сведение и изпълнение.
……………………

Добрин ДобреВ

КМЕТ НА ОБЩИНА РАЗГРАД

7200 Разград, Бул. Бели Лом 37А, П.К. 88; Тел.: 084 660 091, Факс: 084 660 090; 
e-mail: obshtina@razgrad.bg, www.razgrad.bg

